Més de 200 joves assisteixen a les ‘escoletes d’estiu’ de l'Ajuntament de Llíria
03 de juliol de 2023

L'alcalde Joanma Miguel i el regidor d'Infància i Joventut, Andreu Badía, junt amb altres membres de l'equip de Govern, han visitat hui les ‘escoletes d’estiu’ que organitza Llíria Jove. Un total de 225 joves assistiran, durant tot el mes de juliol, a esta oferta lúdicoeducativa, que està finançada pel Ministeri d'Igualtat a través del Pla Corresponsables.

Les activitats, que es realitzen als matins i estan dirigides a menors d’entre 3 i 16 anys. Es realitzen en diferents punts de la població i es distribueixen en cinc programes: Menuda Escoleta al col·legi Sant Miquel; Vall de Llíria, al centre social d'esta urbanització de la localitat, la Boscoleta, al parc de Sant Vicent; i l'Aula Lúdica i el Campus Jove, a l’Espai Jove.

Esta iniciativa, a més de posar a la disposició de la joventut del municipi una oferta d'oci durant les seues vacances escolars, serveix també de suport a les famílies per a facilitar la conciliació de la vida familiar i laboral.